Maatietopalvelu

Kyselyvastaus

**Asiakirjan tunnus:** KT1110

**Päivämäärä**: 19.6.2025

**Julkisuus:** Julkinen

**Gambia/ Junglers, NIA, kansallinen tiedusteluvirasto oikeudenloukkaukset vuosina 2006–2008, Junglersien nykyinen asema**

**Gambia / Junglers, NIA, National Intelligence Agency, infringements during years 2006–2008, situation of Junglers at the moment**

Kysymykset

1. Millaisiin oikeudenloukkauksiin Junglers ja NIA ovat syyllistyneet vuosina 2006–2008?  
2. Minkälainen rooli Junglersin ex-jäsenillä mahdollisesti on Gambian nykyisissä turvallisuusviranomaisissa?  
3. Kohdistuuko Junglersin ex-jäseniin oikeudenloukkauksia nykyään Gambiassa hallinnon tai yhteisön taholta? Jos kohdistuu, millaisia?

Questions

1. What kind of violations were committed by the Junglers and the NIA between 2006 and 2008?  
2. What role do the Junglers' ex-members possibly have in the current Gambian security services?  
3. Are Junglers' ex-members currently subject to human rights violations by the Gambian administration or community? If so, what kind of attacks?

Gambian presidenttinä toimi vuosina 1994–2016 Yahua Jammeh. Hän hävisi demokraattisesti toteutetuissa vaaleissa Adama Barrow’lle, joka on sittemmin valittu toiselle kaudelleen.[[1]](#footnote-1) Tätä Gambian siirtymistä demokratiaan on käsitelty Euroopan turvapaikka-asioiden tukivirasto EASO:n (nyk. EUAA) 12/2017 julkaisemassa raportissa.[[2]](#footnote-2)

Maahanmuuttoviraston Maatietopalvelun aiemmin (11.4.2019[[3]](#footnote-3) ja 13.12.2024[[4]](#footnote-4)) julkaisemissa kyselyvastauksissa on käsitelty Junglerseja lyhyesti.

# Syyllistyivätkö NIA ja Junglers oikeudenloukkauksiin vuosina 2006–2008? Jos kyllä, millaisiin?

Human Rights Watch (HRW) -ihmisoikeusjärjestö julkaisi vuonna 2015 haastatteluihin perustuvan laajan raportin Gambian ihmisoikeusongelmista, ml. Junglersien ja NIA:n jäsenten tekemistä oikeudenloukkauksista useiden eri vuosien aikana. Pääosin haastattelut koskevat vuosia 2013–2015, mutta raportti sisältää tietoja tapahtumista myös vuosilta 1996–2007.[[5]](#footnote-5) Lisäksi YK:n ihmisoikeusneuvoston (UN HRC) kaksi erityisraportoijaa on julkaissut kaksi erillistä raporttia (16.3.2015 ja 11.5.2015) marraskuussa 2014 tekemästään vierailusta Gambiaan (ensimmäinen erityisraportoijien vierailu koskaan).[[6]](#footnote-6) Sen sijaan esimerkiksi Punaisen ristin kansainväliseltä komitealta (ICRC) kiellettiin vierailut Gambian pidätystiloihin vuodesta 2006 lähtien.[[7]](#footnote-7) Monet ihmisoikeusloukkaukset tulivat esiin vasta vuonna 2018 perustetun Gambian totuus-, sovinto- ja korvauskomission TRRC:n (*Truth, Reconciliation and Reparations Commission*) kuulemisissa. TRRC:n loppuraportista (11/2021) löytyy laajasti tietoa tapahtumista, ml. epäiltyjen oikeudenloukkauksiin syyllistyneiden henkilöiden ja uhrien nimiä.[[8]](#footnote-8) Gambian hallinto toi esiin 25.5.2022 julkaisemassaan kannanotossa (”White paper”) näkemyksensä TRRC:n raportissa esitetyistä asioista.[[9]](#footnote-9)

**Taustaa: NIA (National Intelligence Agency)**

Gambian kansallista tiedusteluvirastoa NIA:a on käsitelty TRRC:n laajan loppuraportin osiossa nro 13 (*Volume 13. Institutional hearings: National Intelligence Agency* (NIA)). Raportissa kuvataan mm. NIA:n organisaatiorakennetta. NIA:n sisälle perustettiin erikoisoperaatioyksikkö (*Special Operations Unit*) vuonna 2007 hoitamaan Jammehin henkilökohtaisia asioita ja tukahduttamaan toisinajattelua. Jammehin hallinnon loppupuolella NIA:n alkoivat toimia tiiviimmin Junglers- ja Bulldozer -joukkojen kanssa.[[10]](#footnote-10) Bulldozerin, johon kuului kaikkien turvallisuuspalvelujen ja asevoimien henkilöstöä, päätoimipaikka sijaitsi Kanifingin Holigamissa, ja sen päätehtävänä oli torjua rikollisuutta. Ajan mittaan ryhmä alkoi syyllistyä toiminnassaan liialliseen voimankäyttöön, vakaviin ihmisoikeusrikkomuksiin ja väärinkäytöksiin. Bulldozerin uskottiin laajalti toimineen rankaisematta, koska se oli vastuussa (Jammehin lähipiiriin kuuluneelle[[11]](#footnote-11)) kenraali Saul Badjielle. Bulldozerin toiminnan luonne ja johtamisrakenne huomioiden sen uskottiin olevan NIA:n jatke, joka pyrki ensisijaisesti ajamaan Jammehin agendaa sen sijaan, että se olisi torjunut rikollisuutta alkuperäisen toimenkuvansa mukaisesti.[[12]](#footnote-12) NIA:n suorittamia oikeudenloukkauksia käsittelevissä lähteissä ei ole yleensä mainittu, mikä NIA:n yksikkö kulloinkin oli kyseessä.

Yhdysvaltain ulkoministeriön (USDOS) julkaisemien, vuosia 2006–2008 tarkastelevien ihmisoikeusraporttien mukaan NIA hoiti usein poliisin tehtäviä ml. rikoksesta epäiltyjen pidättämisiä, vangitsemisia ja kuulustelemisia. USDOS:in mukaan NIA vastasi valtion turvallisuuden suojelusta, tiedustelutietojen keräämisestä ja peitetutkinnasta. NIA raportoi toiminnastaan suoraan presidentille.[[13]](#footnote-13)

Human Rights Watch (HRW) -ihmisoikeusjärjestön syyskuussa 2015 julkaiseman raportin mukaan NIA tulkitsi vuoden 1997 perustuslain hyväksymisen jälkeenkin sille aiemmin annettua mandaattia niin, että sillä on laajat valtuudet pidättää ja vangita henkilöitä ilman perustuslain määräämää 72 tunnin pidätysajan rajoitusta.[[14]](#footnote-14) Hallitus ei kumonnut virallisesti ennen perustuslain voimaantuloa annettuja sotilasasetuksia, jotka antoivat NIA:lle ja sisäasiainministerille laajat valtuudet pidättää henkilöitä toistaiseksi ilman syytettä ”kansallisen turvallisuuden vuoksi”. Nämä säilöönottoasetukset olivat ristiriidassa perustuslain kanssa. Yhdysvaltain ulkoministeriön ihmisoikeusraporttien mukaan (ainakaan tämän kysymyksen tarkastelujaksolla) vuosina 2006[[15]](#footnote-15), 2007[[16]](#footnote-16) ja 2008[[17]](#footnote-17) säilöönottoasetuksia ei kyseenalaistettu oikeudellisesti. Lisäksi hallitus väitti, ettei se pannut enää asetuksia täytäntöön, mutta lukuisissa tapauksissa pidätykset ylittivät 72 tunnin rajan.[[18]](#footnote-18)

**Taustaa: Junglers**

Noin vuonna 1996 perustettu epävirallinen, puolisotilaallinen Junglers-ryhmä (muita kirjoitusasuja Jungulers[[19]](#footnote-19) ja Jungullars[[20]](#footnote-20), tunnettu myös nimillä Black Black, Black Boys, Ninja[[21]](#footnote-21) ja Patrol Team[[22]](#footnote-22)) oli eliittiyksikkö, joka toimi suoraan presidentti Jammehin määräysvallassa ja lainvalvontaviranomaisten rakenteiden ulkopuolella. Sen jäsenistö oli vaihteleva, mutta samanaikaisesti siihen kuului enimmillään noin 40 työntekijää, jotka oli valittu presidentin kaartista. Entinen asevoimien ja Junglersien jäsen kuvaili Junglersien toimineen kommandojoukkona, jonka presidentti oli perustanut omia intressejään varten. Presidentin halutessa pidättää, kiduttaa tai surmata henkilö salaisesti, hän käytti Junglerseja suorittamaan em. tehtäviä.[[23]](#footnote-23) Junglersien toiminta alkoi tulla suuren yleisön tietoisuuteen vuonna 2006 pääasiassa heidän suorittamiensa ihmisoikeusrikkomusten, ml. The Independent Newspapaper -sanomalehteen tehdyn tuhopolttoiskun ja Ndure Chamin suorittaman, epäonnistuneen vallankaappausyrityksen seurausten vuoksi. Jungersien organisaatiorakennetta, toimintaa ja komentoketjua on tarkasteltu TRRC:n loppuraportin osiossa 8 (*Volume 8. The Junglers. Unlawful Killings, Tortures and Other Human Rights Violations*).[[24]](#footnote-24)

**Oikeudenloukkaukset**

Tässä kappaleessa käydään läpi eri lähteiden raportoimia Junglersin ja NIA:n toimintavuosinaan suorittamia oikeudenloukkauksia.

Useimmissa HRW:n dokumentoimissa kidutus- tai pahoinpitelytapauksissa väärinkäytökset tapahtuivat NIA:n päämajassa Banjulissa, Mile 2:n vankilan korkeimman turvallisuusluokan siivessä tai epävirallisessa pidätyskeskuksessa, usein NIA:n korkeiden virkamiesten läsnä ollessa. Silloinkin, kun alkuperäisen pidätyksen ja vangitsemisen oli tehnyt muu turvallisuusviranomainen, kidutukseen syyllistyivät useimmiten Junglersien jäsenet ja vähemmässä määrin NIA:n virkamiehet. Entinen Gambian turvallisuuspalvelujen työntekijä kuvaili HRW:lle NIA:n laajoja valtuuksia. Haastatellun mukaan NIA saattoi pidättää ”kenet tahansa”. NIA:lla oli upseereita asevoimissa ja toimihenkilöiltä kaikilla elämänaloilla. NIA:n todellista henkilöstömäärää oli näin ollen vaikea määritellä. NIA oli vastuussa eri tyyppisistä oikeudenloukkauksista kuten pidättämisistä, vangitsemisista, kiduttamisesta ja eristyksissä pitämisestä.[[25]](#footnote-25)

HRW:n dokumentoimat kidutustapaukset tapahtuivat vuosina 1994–1/2015. Lähes kaikkia haastateltuja kidutuksen uhreja pidettiin kidutuksen tapahtuessa NIA:n päämajassa. Monet kuvailivat, että heidät vedettiin ulos selleistään yöllä ja vietiin toiseen huoneeseen, jossa useat mustiin pukeutuneet miehet, joiden he uskoivat olleen muita kuin NIA:n jäseniä, pahoinpitelivät heitä. Useimmat uhrit uskoivat, että nämä miehet kuuluivat Junglerseihin. Joissakin tapauksissa uhrit kertoivat, että NIA:n virkamiehet olivat läsnä, kun heitä pahoinpideltiin. Toiset kertoivat, että NIA:n virkamiehet olivat joko osallisia tai vaikuttivat voimattomilta puuttumaan asiaan.[[26]](#footnote-26)

Muita säilöönottopaikkoja, joissa mielivaltaisia pidätyksiä tehtiin, olivat mm. Mile 2-vankila Banjulissa, Jeshwangin vankila (10 km Banjulin itäpuolella), Janjanburehin vankila (200 km Banjulin itäpuolella syrjäisellä Central Riverin alueella), NIA:n toimipiste Tanjissa (20 km Banjulista etelään) sekä poliisilaitokset ympäri maata. Epävirallisia pidätyspaikkoja oli myös presidentti Jammehin kotikaupungissa Kanilaissa lähellä maan eteläistä Senegalin vastaista rajaa, tyhjissä varastorakennuksissa Banjulin vanhan lentokenttäterminaalin alueella sekä erilaisissa syrjäisissä paikoissa maan itäosassa.[[27]](#footnote-27) Myös YK:n erityisraportoijan saamien tietojen mukaan Gambiassa oli epävirallisia säilöönottopaikkoja, kuten salaisia sellejä NIA:n ja kansallisen huumeviraston päämajoissa, sekä etenkin syrjäseuduilla sotilaskasarmeissa, vankiloissa ja poliisiasemilla. YK:n erityisraportoijalle annetuissa todistajanlausunnoissa viitattiin myös tiettävästi Jeshwangin vankilassa[[28]](#footnote-28) ja NIA:n päämajassa sijainneeseen piennen, pimeään ja eristettyyn maahan upotettun tyrmään, josta käytettiin nimitystä ”bambidinka” eli ”krokotiililammikko”. Lisäksi erityisraportoija sai tietoa muista epävirallisista rakennuksista kuten vanhoista linnoituksista ja varastorakennuksista, joita käytettiin säilöönottopaikkoina.[[29]](#footnote-29)

NIA:n päämajassa tai muissa ”epävirallisissa säilöönottopaikoissa” pidettyjen henkilöiden todistukset YK:n erityisraportoijalle paljastivat käytännön, jossa henkilöitä pidettiin eristyksissä useita päiviä tai viikkoja epäinhimillisissä oloissa ennen kuin heidät luovutettiin poliisille ja tuotiin tuomarin eteen. Raportoinnin mukaan ”törkeästä homoseksuaalisuudesta” syytettyjä henkilöitä tai henkilöitä, joita pidettiin ”suurena riskinä valtion turvallisuudelle”, kidutettiin vakavasti ja rutiininomaisesti ja heitä pidettiin laittomasti vangittuina. Erityisraportoija on todennut, että kansallinen tiedustelupalvelu harjoitti kidutusta säännöllisesti. Pahoinpitely oli yleensä lyhytkestoista ja koostui pääasiassa fyysisistä vammoista, joita aiheutettiin lyönneillä, läpsimisillä ja esineillä, kuten kepeillä tai pampuilla, tehdyillä iskuilla ja palovammoilla. Kidutusmenetelmiin kuuluivat pahoinpitelyt kovilla esineillä tai sähköjohdoilla; sähköiskut, myös sukupuolielinten alueelle; tukehduttaminen laittamalla muovipussi päähän ja täyttämällä se vedellä; tupakalla polttamiset; sitominen köysillä ja polttaminen kuumalla nesteellä. Erään uhrin mukaan hänen oli täytynyt kaivaa oma hautansa ja hänelle oli uskoteltu, että hänet haudattaisiin elävältä. Kidutusta suoritettiin yleensä päivien tai jopa viikkojen ajan, yleensä joko NIA:n päämajassa tai muissa epävirallisissa säilöönottopaikoissa. Pidätettyjä voitiin pitää eristyksissä 23 tuntia vuorokaudessa liian kuumissa maanalaisissa selleissä, joissa oli syöpäläisiä ja hyönteisiä ja joissa pidätettyjen oli pakko nukkua lattialla. NIA tai poliisi käytti suurimmassa osassa tapauksia kuulusteluvaiheessa ”taivuttelua” (voimakeinoja tai pelottelua) lausunnon saamiseksi pidätetyltä. Joissakin tapauksissa siviilipukuiset miehet, joiden uskottiin olleen NIA:n työntekijöitä, pahoinpitelivät pidätetyn vakavasti tunnustuksen saamiseksi. Tällaisia tunnustuksia hyväksyttiin todisteiksi rikos- ja sotilastuomioistuimissa.[[30]](#footnote-30)

HRW:n mukaan NIA:n pidätysten, vangitsemisten ja väärinkäytösten kohteina on ollut muun muassa toimittajia ja opiskelijoita, oppositiopuolueen jäseniä, virkamiehiä, sotilaita, NIA:n virkamiehiä, sukupuoli- ja seksuaalivähemmistöihin kuuluvia henkilöitä, ihmisoikeusaktivisteja ja uskonnollisia johtajia.[[31]](#footnote-31) YK:n erityisraportoijan saamien raporttien mukaan Junglers-ryhmä syyllistyi mielivaltaisiin pidätyksiin, vangitsemisiin, kidutukseen, pakotettuihin katoamisiin ja laittomiin teloituksiin, jotka kohdistuivat hallinnon vastustajina idettyihin henkilöihin, toimittajiin ja tavallisiin siviileihin. Kidutuksen ja murhien toteuttamisessa on raportoitu käytetyn muun muassa vasaroita, viidakkoveitsiä, köysiä, nauloja, pihtejä ja neuloja sekä ruiskeita uhrin kehoon.[[32]](#footnote-32)

Keskeisistä ihmisoikeusläheistä löytyy mainintoja oikeudenloukkauksista vuosilta 2006–2008, mutta lähteissä ei aina mainita oikeudenloukkauksiin syyllistynyttä tahoa.[[33]](#footnote-33) Seuraaviin kappaleisiin on koottu tietoja vain sellaisista tapahtumista, joissa tekijöiksi on eksplisiittisesti mainittu NIA/tiedustelupalvelu ja/tai Junglers ja tapahtumien ajankohdaksi aikaväli 2006–2008. Näin ollen todennäköisesti tässä ei ole mainittuna kaikkia 2006–2008 em. tahojen suorittamia oikeudenloukkauksia.

Gambiassa paljastui päivälle 21.3.2006 suunniteltu vallankaappausyritys[[34]](#footnote-34), minkä seurauksena vallankaappauksesta epäiltyjä pidätettiin. Mielivaltaiset pidätykset ja vangitsemiset lisääntyivät erityisesti vallankaappausjuonen paljastumisen jälkeen. Turvallisuusjoukot häiritsivät ja pahoinpitelivät pidätettyjä, vankeja, opposition jäseniä, toimittajia ja siviilejä joutumatta vastuuseen. Vankeja pidettiin pitkään tutkintavankeudessa, ja heiltä evättiin asianmukainen oikeudenkäynti. Vankeja pidettiin myös eristyksissä. Hallitus loukkasi yksityisyyden suojaa ja rajoitti sanan- ja lehdistönvapautta. Myöhemmin samana vuonna (22.9.2006) järjestetyissä vaaleissa Jammeh valittiin kolmannelle presidenttikaudelleen. Tärkein oppositiopuolue UDP (*United Democratic Party*) riitautti vaalituloksen, mutta lokakuussa 2006 tuomioistuin vahvisti tuloksen.[[35]](#footnote-35)

Maaliskuussa 2006, kun vallankaappausyritys oli estetty, turvallisuusjoukot pidättivät useita henkilöitä (50[[36]](#footnote-36) –70[[37]](#footnote-37)), joista useita pidettiin pitkään vangittuina NIA:n päämajassa.[[38]](#footnote-38) Viisi vallankaappauksen suunnittelusta epäiltyä henkilöä (NIA:n entinen johtaja Daba Marenah, Ebou Lowe, Alieu Ceesay[[39]](#footnote-39), Alpha Bah ja Manlafi Corr) katosi pidätyksen aikana. Pidätysten jälkeen hallinto väitti heidän paenneen vankilasiirron yhteydessä.[[40]](#footnote-40) HRW:n haastattelema, entinen Junglersien jäsen kertoi saaneensa tiedon, että Junglersien jäsenet olivat kiduttaneet näitä Mile 2:n turvallisuussiivessä, minkä jälkeen pidätetyt oli siirretty Kanilaihin, jossa Junglersit surmasivat heidät.[[41]](#footnote-41) TRRC:n raportin Junglerseja koskevan osion mukaan vallankaappaukseen liitettyjä henkilöitä pidettiin Mile 2:n vankilassa, jossa Junglersit toimivat NIA:n tutkintapaneelin kanssa yhteistyössä. Junglersit oli jaettu tutkintatiimiin, pidätystiimiin ja kidutustiimiin. Kuulustelut tapahtuivat etenkin öisin, ja useimmat Junglersien jäsenet olivat kidutustilanteissa humalassa.[[42]](#footnote-42) Junglersit surmasivat edellä mainitut henkilöt, sekä kaksi muuta: Masi Jammehin hänen yritettyään saada tietoa kadonneesta veljestään sekä Julia-nimisen naisen vuonna 2006. Naisen tausta on epäselvä, mahdollisesti hän oli osa heinäkuussa 2005 pidätettyä länsiafrikkalaisten maahanmuuttajien ryhmää.[[43]](#footnote-43) TRRC:n raportin NIA:a koskevassa osiossa on lukuisia todistajanlausuntoja vuonna 2006 NIA:n henkilökunnan suorittamista oikeudenloukkauksista, ml. syyllisten ja uhrien nimiä.[[44]](#footnote-44)

YK:n erityisraportoija sai tietoa pakotetusti kadonneista henkilöistä, joiden pelättiin joutuneen laittomien teloitusten kohteeksi. Yksi tällainen tapaus oli Daily Mail -lehden toimittajan “Chief” Ebrima Mannehin sieppaus ja myöhempi katoaminen. Hallituksen agenttien kerrottiin pidättäneen hänet heinäkuussa 2006, vaikka häntä vastaan ei koskaan nostettu syytteitä. Hallitus kiisti, että Manneh olisi koskaan ollut sen hallussa.[[45]](#footnote-45) HRW:n raportissa mainitaan, että NIA olisi pidättänyt Mannehin, ja HRW:n haastattelema entinen Junglersien jäsen kertoo kollegojensa ilmeisesti kiduttaneen ja surmanneen Mannehin.[[46]](#footnote-46)

HRW:n haastatteleman toimittajan Musa Saidykhanin mukaan Junglersien jäsenet kiduttivat häntä maaliskuussa 2006 NIA:n jäsenten ollessa tietoisia asiasta. Virkailijat väittivät toisen pidätetyn, Independent-lehden johtajan Madi Ceesayn menehtyneen kidutuksen jälkeen.[[47]](#footnote-47) USDOS mainitsee useita toimittajia ja mm. kansalliskokouksen entisen jäsenen, jotka NIA pidätti vuoden 2006 aikana eri pituisiksi ajoiksi.[[48]](#footnote-48)

NIA teki pidätyksiä myös vuonna 2007, ml. toimittajan ja kaksi Amnesty International -ihmisoikeusjärjestön työntekijää.[[49]](#footnote-49) Vuonna 2007 NIA pidätti senegalilaisen MFDC (ransk. *Mouvement des Forces Démocratiques de Casamance*, engl. *Democratic Forces of Casamance Movement*) -liikkeen kapinallisia sekä muutamia turvallisuusviranomaisia ja siviilejä, joilla epäiltiin olleen yhteyksiä MFDC:n kanssa. NIA piti pidätettyjä epäinhimillisissä oloissa ja kidutti näitä.[[50]](#footnote-50) NIA pidätti huumepoliisi Lamin Karbounin vuonna 2007 tämän havaittua, että NIA oli osallisena eräässä huumeiden myyntitapahtumassa. Samassa yhteydessä NIA pidätti Babou Chamin, jonka väitettiin vuotaneen tietoja Karbounille. Lisäksi NIA pidätti muutamia huumeiden välittäjiä. Pidätettyjä pahoinpideltiin ja kidutettiin.[[51]](#footnote-51)

Vuonna 2006 pidätetyn UDP:n kannattajan Kanyiba Kanyin epäiltiin olleen NIA:n hallussa (ainakin) vuonna 2008.[[52]](#footnote-52)

# Minkälainen rooli Junglersien ex-jäsenillä mahdollisesti on Gambian nykyisissä turvallisuusviranomaisissa?

BBC uutisoi heinäkuussa 2022, että monia Junglersien jäseniä on erotettu tehtävistään, mutta jotkut toimivat edelleen turvallisuustehtävissä. Artikkelissa on mainittu lisäksi Jammehille lojaaleja, korkealla tasolla toimineita henkilöitä, jotka toimivat nykyisen presidentti Adama Barrow’n hallinnossa. Näitä ovat esimerkiksi kansalliskokouksen puhemies Fabakary Tombong Jatta, joka oli aiemmin Jammehin APRC (*Alliance for Patriotic Reorientation and Construction*) -puolueen johtaja, ja puolustusministeri Sering Modou Njie, joka toimi aiemmin asevoimien esikuntapäällikkönä ja Jammehin kansalliskaartin komentajana. Gambian hallitus ilmoitti aikovansa erottaa rikoksiin syyllistyneet entiset Jammehin hallinnon jäsenet, mutta esim. Jammehin entinen tiedustelupäällikkö Ousman Sowe on saanut jatkaa tehtävissään huolimatta siitä, että TRRC oli suositellut hänen erottamistaan. Sowe oli tuhonnut toukokuussa 2017 todistusaineistoa ml. NIA:n (nykyiseltä nimeltään *National Intelligence Service*) päämajan väitetyn ”kidutushuoneen”. Vuoden 2021 vaalien alla Barrow yritti yhdistää voimansa Jammehin APRC-puolueen kanssa, mutta Jammeh hylkäsi tarjouksen. Siitä huolimatta APRC:n haara muodosti liiton Barrow'n NPP (*National People’s Party*) -puolueen kanssa, mikä osoittautui ratkaisevaksi Barrow'n poliittisen selviytymisen kannalta. Gambian yliopiston valtiotieteilijä Essa Njie on todennut, että hallitus nimittää ministerit ja muiden instituutioiden johtajat pikemminkin poliittisin perustein kuin pätevyyden perusteella.[[53]](#footnote-53)

The Point -lehti uutisoi helmikuussa 2025, että erään uhrin veli väitti entisen Junglersien jäsenen, Alhagie Kanyin käyttävän hallituksen autoa ja toimivan Gambian maahanmuuttoviraston apulaisaluejohtajana Lower River Regioninin (LRR) alueella. Uhrin veli väitti myös, että syytteiden nostamisen sijaan hallitus on palkinnut monia rikoksentekijöitä tehtävillä hallituksessa. Gambian maahanmuuttovirasto on kuitenkin kiistänyt, että Kanyi toimisi apulaisaluejohtajan tehtävässä. The Point oli saanut myös tietoja, joiden mukaan jotkut asevoimien Junglerseissa toimineet henkilöt ovat saaneet edelleen täydet palkkaedut odottaessaan syytteeseenpanoa, ja yhden heistä kerrotaan asuvan sotilaskasarmin upseerien asuintiloissa. The Point sai myös tietää, että entiset Junglersit Sanna Manjang ja Nfansu Jambang vierailivat usein Gambiassa epävirallisten rajanylityspaikkojen kautta. The Point -lehti ei pystynyt varmentamaan tietoja. (Oikeusministerin erityisneuvonantaja[[54]](#footnote-54)) Ida Perssonin mukaan rikoksentekijöitä on päätetty vapauttaa näiden oltua pitkään pidätettyinä ilman virallisia syytteitä.[[55]](#footnote-55)

Yhdysvaltain ulkoministeriön julkaiseman, vuotta 2023[[56]](#footnote-56) tarkastelevan ihmisoikeusraportin mukaan turvallisuusjoukot jäivät vuonna 2023 edelleen rankaisematta Jammehin kaudella tehdyistä väärinkäytöksistä. Gambian oikeusministeriö pani kuitenkin täytäntöön TRRC:n suosituksia, jotka koskivat Jammehin kauden ihmisoikeusloukkauksia ja alkoi yhdessä kansalaisyhteiskunnan ryhmien kanssa kehittää oikeudellisia puitteita väärinkäyttäjien saattamiseksi vastuuseen. Myös Jammehin kauden aikana pidätettyjen henkilöiden omaiset vaativat edelleen tietoa omaisistaan ja väärinkäytöksiin syyllistyneitä vastuuseen. Maaliskuussa 2023 kansalliskokous hyväksyi kidutuksen ehkäisemiseen tähtäävän asetuksen *Prohibition of Torture Act*, ja marraskuussa 2023 se hyväksyi uhreille tarkoitettuja korvauksia koskevan lain *Victims Reparations Act* sekä julkisessa virassa toimimisen kieltävän lain *Ban from Public Office Act.[[57]](#footnote-57)*

Gambian kansalliskokous hyväksyi huhtikuussa 2024 lakiehdotukset erityisestä vastuuvelvollisuusmekanismista (*the Special Accountability Mechanism Truth Reconciliation and Reparation Commission (TRRC) Bill*) ja erikoissyyttäjän viraston (*Special Prosecutor’s Office Bill*) perustamisesta. Molemmat lakiehdotukset loivat pohjan syytteeseenpanolle TRRC:n raportissa yksilöityjen vakavien ihmisoikeusloukkausten tapauksissa. (Länsi-Afrikan valtioiden talousyhteisö) ECOWAS:in valtion- ja hallitusten päämiehet hyväksyivät 15.12.2024 Gambian erityistuomioistuimen (*Special Tribunal for The Gambia*) perustamisen. Erityistuomioistuimen perussäännön mukaan se on gambialaiskansainvälinen hybridituomioistuin, jolla on valtuudet nostaa syyte rikoksista ihmisyyttä vastaan, kidutuksesta ja muista Jammehin hallinnon aikana tehdyistä vakavista rikoksista. Amnesty International -ihmisoikeusjärjestön mukaan elokuussa 2024 Gambiassa pidätettiin entinen kenraali, jonka väitettiin kuuluneen Junglerseihin Yahua Jammehin presidenttikauden aikana.[[58]](#footnote-58) Kenraalilla viitataan ilmeisesti Bora (myös kirjoitusasulla Borra[[59]](#footnote-59)) Colleyn tapaukseen, josta jäljempänä lisää.

Presidentti Jammeh pakeni vuonna 2017 Päiväntasaajan Guineaan yhdessä joidenkin sotilaidensa kanssa, ja toinen Jammehin lähipiiriin kuuluneiden ryhmä pakeni Guinea Bissauhun. Vuosien mittaan jotkut siirtyivät lähemmäs Gambiaa Senegalin eteläiselle Casamancen alueelle. Gambian länsirannikolla sijaitseva Fonin alue[[60]](#footnote-60), josta suuri osa Jammehin sotilaista on peräisin, rajoittuu Casamanceen. Hirondelle Foundation -säätiön Justice Info -verkkosivun[[61]](#footnote-61) lähteiden mukaan monet maanpaossa olevat valitsivat tämän paikan, koska he saivat suojelua Casamancen asukkailta. Justice Infon Foni-taustaisten lähteiden mukaan näillä paenneilla on ollut pääsy tapaamaan perheitään Gambiaan. Karkuri, entinen Junglersien jäsen Bora Colley, joka on mainittu TRRC:n raportissa, antautui Gambian viranomaisille elokuussa 2024. Artikkelin mukaan sitä ennen monien Fonin alueella asuvien keskuudessa saattoi olla julkinen salaisuus Colleyn oleskelusta alueella. Ihmisoikeusaktivisti Madi Jobarteh toteaa, että näin korkean profiilin epäillyn huomaamaton maahantulo paljastaa, etteivät turvallisuusalan uudistukset ole onnistuneet. Justice Infon 24.9.2024 julkaiseman artikkelin mukaan riskinä on, ettei Colley joutuisi oikeuden eteen. Näin kävi esimerkiksi, kun joulukuussa 2021 toinen Junglersien jäsen, Saul Badjie palasi Päiväntasaajan Guineasta yhdessä muutamien muiden Jammehin kannattajien kanssa ja pidätettiin ilman syytteitä, mutta korkeimman oikeuden tuomari määräsi heidät vapautettavaksi helmikuussa 2022.[[62]](#footnote-62)

Justice Info uutisoi 17.5.2024, että kaikki Barrow’n nykyisen hallituksen aikana pidätetyt Junglersit, ml. ne, jotka ovat tunnustaneet syyllistyneensä rikoksiin, on vapautettu. Näin tapahtui vuonna 2019 Omar ”Oya” Jallow’lle, Amadou Badjielle, Malick Jattalle ja Pa Ousman Sannehille, jotka kaikki olivat todistaneet TRRC:n edessä. Helmikuussa 2022 Gambian korkein oikeus määräsi kenraaliluutnantti Saul Badjien sekä Landing Tamban ja Musa Badjien vapauttamisesta. Heidät oli pidätetty Banjulissa vain kuukautta aiemmin heidän saavuttuaan Päiväntasaajan Guineasta, jossa he olivat oleskelleet entisen presidentin kanssa. Maaliskuussa 2022 Gambian asevoimat vapauttivat Alieu Jengin ja Ismaila Jammehin. Syynä oli se, että heitä pidettiin vangittuina ilman syytteitä. Ida Persson vakuutti Justice Infon mukaan, että Gambian hallitus on päättänyt varmistaa syyllisten vastuuseen joutumisen, mutta Gambialla ei ole ollut riittävää oikeudellista kehystä ja valmiuksia erityisesti kansainvälisten rikosten käsittelyyn, minkä vuoksi erityisen vastuuvelvollisuusmekanismin suunnittelu ja täytäntöönpano on tarpeellista. TRRC:n entinen johtava tutkija Alagie Barrow ei ole vakuuttunut hallituksen toimista, vaan katsoo, että hallitus on vastentahtoisesti painostettu vastuuvelvollisuuteen, ja hallitus valitsee poliittisen selviytymisensä tiettyjen ihmisten vastuuseen saattamisen sijaan.[[63]](#footnote-63)

The Point -lehti uutisoi helmikuussa 2025, että entisiä Junglersien jäseniä vastaan aloitetaan oikeudenkäyntejä heti, kun erikoistuomioistuimen erikoissyyttäjä on nimitetty tänä vuonna.[[64]](#footnote-64) Foroyaa -media uutisoi kuitenkin huhtikuussa, että erikoistuomioistuimelle ei ole osoitettu riittävästi varoja vuodelle 2025. Aktivistit pelkäävätkin viivästyksiä. Artikkelin mukaan Gambia jatkaa kuitenkin kotimaista syytteeseenpanoa.[[65]](#footnote-65)

Junglersien pahamaineisesta jäsenestä Sanna Manjangista tehtiin pidätysmääräys Yhdysvalloissa alkuvuonna 2025.[[66]](#footnote-66) Foroyaa-lehti kuvailee (30.4.2025), että Manjangin pidätysmääräys on aiheuttanut uhreissa sekä helpotusta että turhautumista oikeusprosessien hitaan etenemisen vuoksi. Asianajajat vaativat hallitusta toimimaan nopeasti, ja varoittavat, että syytetyt menehtyvät ennen oikeudenkäyntejä. Kansainväliset haasteet, kuten Yhdysvaltain rahoitusleikkaukset, voivat uhata oikeusprosessien etenemistä. Uhrien johtava puolestapuhuja Sheriff Kijera katsoo, että Manjangin pidätysmääräys korostaa hallituksen valikoivaa pyrkimystä oikeudenloukkauksiin syyllistyneiden Junglersien vastuuseen asettamisessa. Hänen mukaansa on monia muita Junglerseja, jotka ovat vapaana eivätkä ole vielä joutuneet vastuuseen teoistaan. TRRC suositteli ainakin 69 henkilön asettamista syytteeseen, mutta hallitusta kritisoivat tahot väittävät, että hallitus on toiminut hitaasti ja valikoivasti. Kansainvälisten tarkkailijoiden mukaan maanpaossa Päiväntasaajan Guineassa elävän entisen presidentti Jammehin saattaminen vastuuseen on erittäin hankalaa. Hänellä sanotaan olevan edelleen poliittista vaikutusvaltaa Gambiassa.[[67]](#footnote-67)

Joitakin ulkomailla asuvia entisiä Junglersien jäseniä on viety oikeuden eteen ulkomaalaisissa tuomioistuimissa: esimerkiksi entinen Junglersien jäsen Michael Sang Correa sai 20 vuoden vankeustuomion huhtikuussa 2025 Yhdysvalloissa[[68]](#footnote-68) ja Bai L. vuonna 2023 Saksassa[[69]](#footnote-69). Lisäksi Gambian entinen sisäministeri Ousman Sonko tuomittiin toukokuussa 2024 Sveitsissä 20 vuodeksi vankeuteen rikoksista ihmisyyttä vastaan.[[70]](#footnote-70)

# Kohdistuuko Junglersin ex-jäseniin oikeudenloukkauksia nykyään Gambiassa hallinnon tai yhteisön taholta? Jos kohdistuu, millaisia?

Keskeisistä englanninkielisistä ihmisoikeus- ja uutislähteistä ei löydy eksplisiittistä tietoa siitä, että nykyinen hallinto tai yhteisöt syyllistyisivät oikeudenloukkauksiin entisiä Junglersien jäseniä vastaan.[[71]](#footnote-71) Käytettävissä olevista lähteistä ei löydy Junglerseissa toimineiden henkilöiden kokonaismäärää, mutta samanaikaisesti siihen kuului enimmillään noin 40 henkilöä[[72]](#footnote-72). Näin ollen oletettavasti entisiä Junglersien jäseniä ei ole suurta määrää.

Yleisellä tasolla USDOS on todennut vuosia 2021 ja 2022 tarkastelevissa raporteissaan, että maan hallinto tai turvallisuusviranomaiset olivat saattaneet syyllistyä joihinkin oikeudenloukkauksiin määrittelemättä oikeudenloukkausten kohteita tarkemmin. Myös rankaisemattomuus oli ongelma. Siviiliviranomaisten havaittiin kuitenkin valvovan turvallisuusviranomaisia tehokkaasti.[[73]](#footnote-73) USDOS:in vuotta 2023 tarkastelevassa raportissa todetaan, että uskottavaa raportointia ei ole siitä, että viranomaiset olisivat syyllistyneet kidutukseen, epäinhimilliseen tai muuhun halventavaan kohteluun tai rangaistuksiin.[[74]](#footnote-74) Entinen Junglersien jäsen Bora Colley (josta kerrotaan tarkemmin tämän vastauksen kohdassa 2) menehtyi maaliskuussa 2025 Gambian armeijan huostassa, ja oikeusviranomaiset ovat vaatineet kuolemansyyn selvittämistä.[[75]](#footnote-75)

Gambian kansallisen ihmisoikeuskomission (*National Human Rights Commission,* NHRC) mukaan Gambian turvallisuussektorin uudistukset ovat edenneet hitaasti. Se suosittelee tammikuussa 2025 julkaisemassaan raportissa, että tiedustelupalvelua, asevoimia ja vankeinhoitopalveluja varten säädettäisiin uudistetut lait, jotka täyttäisivät kansainväliset ihmisoikeusnormit ja -lainsäädännön. NHRC:n toteaa, että vaikka Gambiassa on kansallinen turvallisuustoimenpideohjelma (National Security Policy) (2019), kansallinen turvallisuusstrategia (National Security Strategy) ja turvallisuusalan uudistusstrategia 2020–2024 (Security Sector Reform Strategy). Turvallisuussektorin uudistus (Security Sector Reform) etenee hitaasti, eivätkä kansalaiset eivät ole hyvin perillä turvallisuusalalla tapahtuvista uudistuksista.[[76]](#footnote-76)

Bertelsmann Stiftung -säätiön vuonna 2024 julkaiseman raportin mukaan mukaan (tarkastelujakso 1.2.2021–31.1.2023[[77]](#footnote-77)) Gambia on monietninen valtio, jossa etniset ja uskonnolliset ryhmät ovat eläneet suhteellisen harmonisesti keskenään, mitä on edistänyt seka-avioliittojen suuri määrä ja poliittisten ja uskonnollisten johtajien vahva sitoutuminen moniarvoisuuteen. Tämä sitoutuminen kuitenkin heikkeni Jammehin kauden viimeisinä vuosina, kun hän käytti kiihottavaa retoriikkaa yrittäessään epäonnistuneesti säilyttää vallan.[[78]](#footnote-78) Useimmat Junglersien jäsenet olivat peräisin samasta jolien etnisestä ryhmästä kuin presidentti Jammeh. Vallassa ollessaan presidentti Jammeh lietsoi etnisiä ryhmiä toisiaan vastaan. Tämä lietsoi olemassa olevia piileviä jännitteitä jola-heimon ja Gambian suurimman etnisen ryhmän, mandinkojen välillä.[[79]](#footnote-79) TRRC:lle Jammehin hallintoa kuvailleen professori Abdoulie Sainen mukaan Jammeh ”jolanisoi” valtion istituutioita ml. turvallisuuspalveluita.[[80]](#footnote-80) Vuosina 2019–2020 tehtyjen arvioiden mukaan mandinkat (tai jahankat) muodostivat tuolloin noin 33 % ja jolat (tai karoninkat) noin 11 % Gambian väestöstä.[[81]](#footnote-81)

Gambialaiset tarkkailijat ovat moittineet Barrow’n hallintoa mm. etnisen polarisaation lietsomisesta. Erityisen järkyttävänä pidettiin nykyisen presidentin / Barrow’n päätöstä osallistua vuoden 2021 vaaleihin liittoutumalla Jammehin entisen valtapuolueen AFPRC:n haaran kanssa. Bertelsmann Stiftung demokratiakatsauksen mukaan institutionaalisten parannusten ja Barrow'n toimiin liittyvän julkisen keskustelun välillä onkin jonkinlaista epäsuhtaa.[[82]](#footnote-82)

Berteslmann Stiftungin mukaan Jammehin tyylinen retoriikka näyttää nousevan uudelleen esiin Gambian julkisessa elämässä, mikä herättää huolta siitä, että maan perinteinen kyky välttää etnisiä konflikteja saattaa olla heikkenemässä. Viimeisimpien vaalien aikana joidenkin poliitikkojen ja puolueen jäsenten yhä kiihkeämpi retoriikka etnisestä identiteetistä herätti huolta.[[83]](#footnote-83) The Voice -lehden artikkelin mukaan Gambian kansalliskokouksen edustaja Amie Colley esitti joulukuussa 2022 pitämässään lehdistötilaisuudessa syytöksiä siitä, että Fonin alueen (josta suuri osa Jammehin sotilaista on peräisin[[84]](#footnote-84)) asukkaita on ”vuodesta 2016 lähtien surmattu ja pahoinpidelty”. Hänen mukaansa gambialaiset pitävät Fonin alueen asukkaita ”kapinallisina”. Hänen mukaansa senegalilaiset sotilaat vievät Fonin alueen asukkaita pidätettäväksi Senegaliin. Lehdistötilaisuudesta tehdyssä uutisartikkelissa ei kuitenkaan mainittu, että Colley olisi väittänyt nimenomaan entisten Junglersien jäsenten joutuneen oikeudenloukkausten kohteeksi.[[85]](#footnote-85)

Gambian laissa kielletään mm. rotuun ja etniseen alkuperään perustuva syrjintä. USDOS:in vuosia 2022 ja 2023 tarkastelevien ihmisoikeusraporttien mukaan poliittisia ehdokkaita kiellettiin lietsomasta heimo- tai etnisiä jännitteitä.[[86]](#footnote-86) Vuotta 2022 tarkastelevassa raportissa todetaan, että hallitus sovelsi lakia tehokkaasti ja johdonmukaisesti.[[87]](#footnote-87) Vuotta 2023 tarkastelevassa raportissa sen sijaan todetaan, ettei hallitus kuitenkaan soveltanut lakia tehokkaasti.[[88]](#footnote-88)

## Lähteet

Amnesty International 2025. *The State of the World's Human Rights; Gambia 2024.* <https://www.amnesty.org/en/location/africa/west-and-central-africa/gambia/report-gambia/> (käyty 21.5.2025).

BBC (British Broadcasting Corporation) / Naadi, Thomas 13.7.2022. *Gambia after Yahya Jammeh: 'I'll never get justice'.* <https://www.bbc.com/news/world-africa-61864383> (käyty 2.6.2025).

BBC (British Broadcasting Corporation) / Naadi, Thomas & Muia, Wycliffe 16.4.2025. *Gambian ex-soldier convicted of torture in rare US trial.* <https://www.bbc.com/news/articles/c0l0k0855klo> (käyty 2.6.2025).

Bertelsmann Stiftung 2024. *BTI 2024 Country Report. Gambia.* <https://bti-project.org/fileadmin/api/content/en/downloads/reports/country_report_2024_GMB.pdf> (käyty 6.6.2025).

CIA (Central Intelligence Agency) 10.6.2025. *The World Factbook. Gambia, The.* <https://www.cia.gov/the-world-factbook/countries/gambia-the/#people-and-society> (käyty 16.6.2025).

EASO (European Union Asylum Support Office) (nyk. EUAA, European Union Asylum Agency) 12/2017. *Country of Origin Information Report. The Gambia. Country Focus.* <https://euaa.europa.eu/sites/default/files/publications/coi-report-gambia.pdf> (käyty 2.6.2025).

Foroyaa / Jallow, Yankuba 30.4.2025. *Justice Delayed: The Gambia’s Victims Demand Broader Accountability*. <https://foroyaa.net/justice-delayed-the-gambias-victims-demand-broader-accountability/> (käyty 2.6.2025).

HRW (Human Rights Watch)

15.5.2024. *Gambia: Landmark Swiss Conviction of Ex-Official Jammeh-Era Interior Minister, Ousman Sonko, Guilty of Crimes Against Humanity.* <https://www.hrw.org/news/2024/05/15/gambia-landmark-swiss-conviction-ex-official> (käyty 2.6.2025).

28.11.2023. *Germany: Verdict in Gambia Atrocity Case.* <https://www.hrw.org/news/2023/11/28/germany-verdict-gambia-atrocity-case> (käyty 2.6.2025).

21.4.2022. *First German Trial for Crimes in Gambia.* <https://www.hrw.org/news/2022/04/21/first-german-trial-crimes-gambia> (käyty 21.5.2025).

16.9.2015. *State of Fear. Arbitrary Arrests, Torture and Killings.* <https://www.hrw.org/sites/default/files/report_pdf/gambia0915_4up_0.pdf>(käyty 21.5.2025).

Justice Info / Fondation Hirondelle / Sankanu, Mariam 24.9.2024. *Gambia: why “Jungler” Bora Colley turned himself in after eight years.* <https://www.justiceinfo.net/en/136297-gambia-why-jungler-bora-colley-turned-himself-in-after-eight-years.html> (käyty 2.6.2025).

Maahanmuuttovirasto / maatietopalvelu

13.12.2024. *Gambia / Armeijakarkuruus* [kyselyvastaus]. Saatavilla Tellus-maatietokannassa: <https://maatieto.migri.fi/base/2724d19a-5460-485d-bff8-6cd8f75f86d5/countryDocument/57de261c-7d91-4c66-8974-3912b66aa63c> (käyty 21.5.2025).

11.4.2019. *Gambia / Gambian entisen presidentin Yahya Jammehin lähipiiri, Kawsu Camara, Junglers-ryhmä, suhtautuminen edellisessä hallinnossa työskennelleisiin* [kyselyvastaus]. Saatavilla Tellus-maatietokannassa: <https://maatieto.migri.fi/base/2724d19a-5460-485d-bff8-6cd8f75f86d5/countryDocument/0479f2d5-85b7-4125-86cf-13f3edac77ae> (käyty 21.5.2025).

NHRC (National Human Rights Commission) 1/2025. *Stakeholder Report to the Committee on Enforced Disappearances in Consideration of the List of Issues Relating to the Report Submitted by the Gambia under Article 29 (1) of the Convention for the Protection of All Persons from Enforced Disappearance.* <https://tbinternet.ohchr.org/_layouts/15/TreatyBodyExternal/DownloadDraft.aspx?key=2hW6RLi7tZzDCkDOl3xF/m8C6dPDiNZ528B7mSWZpb6/FtGa2rrYJDku6x5tP2Af> (käyty 21.5.2025).

The Point

17.4.2025. *Justice Ministry applauds conviction of Michael Sang Correa in U.S.* <https://thepoint.gm/africa/gambia/headlines/justice-ministry-applauds-conviction-of-michael-sang-correa-in-u-s> (käyty 2.6.2025).

11.3.2025. *Gov’t to probe death of former jungler Borra Colley.* <https://thepoint.gm/africa/gambia/headlines/govt-to-probe-death-of-former-jungler-borra-colley> (käyty 2.6.2025).

3.3.2025. *Notorious Jungler Sanna Manjang to be arrested.* <https://thepoint.gm/africa/gambia/headlines/notorious-jungler-sanna-manjang-to-be-arrested> (käyty 2.6.2025).

17.2.2025. *Junglers to stand trial soon.* Saatavilla: <https://www.thefreelibrary.com/Junglers+to+stand+trial+soon.-a0827808755> ja Factiva-uutistietokannassa <https://global.factiva.com/redir/default.aspx?P=sa&NS=18&AID=9MAA000100&an=TPNEW00020250220el2h00004&drn=drn%3aarchive.newsarticle.TPNEW00020250220el2h00004&cat=a&ep=ASI> [edellyttää kirjautumista] (käyty 2.6.2025).

Republic of the Gambia / Attorney General’s Chambers & Ministry of Justice

25.5.2022. *Government White Paper on the Report of the Truth Reconciliation and Reparations Commission.* <https://www.moj.gm/downloads> > vieritä sivua alaspäin otsikon ”Government White Paper on the TRRC Report” kohdalle (käyty 2.6.2025).

25.11.2021. *TRRC Final Report*. <https://www.moj.gm/downloads> > vieritä sivua alaspäin, jossa otsikon ”TRRC Final Report” alla löytyy erillisenä julkaistut osiot, mm. Junglerseja käsittelevä osio 8 ja NIA:a käsittelevä osio13 (käyty 2.6.2025).

The Standard / Ceesay, Mafugi 22.1.2020. *‘Jammeh turned Gambia into a vampire state’.* <https://standard.gm/jammeh-turned-gambia-into-a-vampire-state/> (käyty 2.6.2025).

UN HRC (United Nations Human Rights Council)

11.5.2015. *Report of the Special Rapporteur on extrajudicial, summary or arbitrary executions, Christof Heyns. Addendum. Mission to the Gambia\* [A/HRC/29/37/Add.2].* Saatavilla Refworld-tietokannassa: <https://www.refworld.org/reference/mission/unhrc/2015/en/105407> (käyty 21.5.2025).

16.3.2015. *Report of the Special Rapporteur on torture and other cruel, inhuman or degrading treatment or punishment, Juan E. Méndez. Addendum. Mission to the Gambia\* \*\* [A/HRC/28/68/Add.4].* Saatavilla ecoi.net-tietokannassa: <https://www.ecoi.net/en/document/1289962.html> (käyty 21.5.2025).

USDOS (United States Department of State)

23.4.2024. *2023 Country Reports on Human Rights Practices. The Gambia.* <https://www.state.gov/wp-content/uploads/2024/02/528267_GAMBIA-2023-HUMAN-RIGHTS-REPORT-1.pdf> (käyty 21.5.2025).

20.3.2023. *2022 Country Reports on Human Rights Practices. The Gambia.* <https://www.state.gov/wp-content/uploads/2023/02/415610_THE-GAMBIA-2022-HUMAN-RIGHTS-REPORT.pdf> (käyty 21.5.2025).

12.4.2022. *2021 Country Reports on Human Rights Practices. The Gambia.* <https://www.state.gov/wp-content/uploads/2022/02/313615_GAMBIA-2021-HUMAN-RIGHTS-REPORT.pdf> (käyty 21.5.2025).

25.2.2009. *2008* *Country Report on Human Rights Practices. The Gambia*. <https://2009-2017.state.gov/j/drl/rls/hrrpt/2008/af/119003.htm> (käyty 21.5.2025).

11.3.2008. 2007 *Country Report on Human Rights Practices. The Gambia*. <https://2009-2017.state.gov/j/drl/rls/hrrpt/2007/100483.htm> (käyty 21.5.2025).

6.3.2007. *2006 Country Report on Human Rights Practices. The Gambia.* <https://2009-2017.state.gov/j/drl/rls/hrrpt/2006/78736.htm> (käyty 21.5.2025).

The Voice 9.12.2022. *Fonika are nonviolent. Says MP Colley.* <https://www.voicegambia.com/2022/12/09/fonika-are-nonviolent-says-mp-colley/> (käyty 21.5.2025).

Tietoja vastauksesta

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

Information on the response

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. Bertelsmann Stiftung 2024, s. 3. [↑](#footnote-ref-1)
2. EASO (nyk. EUAA) 12/2017, s. 40–41. [↑](#footnote-ref-2)
3. Maahanmuuttovirasto / Maatietopalvelu 11.4.2019. Saatavilla Tellus-maatietokannassa. [↑](#footnote-ref-3)
4. Maahanmuuttovirasto / Maatietopalvelu 13.12.2024. Saatavilla Tellus-maatietokannassa. [↑](#footnote-ref-4)
5. HRW 16.9.2015, s. 1, 9. [↑](#footnote-ref-5)
6. UN HRC 16.3.2015, s. 1; UN HRC 11.5.2015, s. 1, 6. [↑](#footnote-ref-6)
7. UN HRC 16.3.2015, s. 21. [↑](#footnote-ref-7)
8. Republic of the Gambia / Attorney General’s Chambers & Ministry of Justice 25.11.2021. Volume 8 ja Volume 13. [↑](#footnote-ref-8)
9. Republic of the Gambia / Attorney General’s Chambers & Ministry of Justice 25.5.2022. [↑](#footnote-ref-9)
10. Republic of the Gambia / Attorney General’s Chambers & Ministry of Justice 25.11.2021. Volume 13, s. 1–4. [↑](#footnote-ref-10)
11. Saul Badjie kuului Jammehin lähipiiriin, koska Jammehin valtakauden päättyessä Badjie pakeni Jammehin ja muutamien muiden kanssa Päiväntasaajan Guineaan (Justice Info / Fondation Hirondelle / Sankanu 17.5.2024). [↑](#footnote-ref-11)
12. Republic of the Gambia / Attorney General’s Chambers & Ministry of Justice 25.11.2021. Volume 13, s. 73–74. [↑](#footnote-ref-12)
13. USDOS 6.3.2007; USDOS 11.3.2008; USDOS 25.2.2009. [↑](#footnote-ref-13)
14. HRW 16.9.2015, s. 17. [↑](#footnote-ref-14)
15. USDOS 6.3.2007. [↑](#footnote-ref-15)
16. USDOS 11.3.2008. [↑](#footnote-ref-16)
17. USDOS 25.2.2009. [↑](#footnote-ref-17)
18. USDOS 6.3.2007. [↑](#footnote-ref-18)
19. HRW 16.9.2015. [↑](#footnote-ref-19)
20. UN HRC 16.3.2015, s. 7. [↑](#footnote-ref-20)
21. HRW 16.9.2015, s. 19. [↑](#footnote-ref-21)
22. HRW 21.4.2022; HRW 28.11.2023. [↑](#footnote-ref-22)
23. HRW 16.9.2015, s. 2, 18–19. [↑](#footnote-ref-23)
24. Republic of the Gambia / Attorney General’s Chambers & Ministry of Justice 25.11.2021. Volume 8, s. 1. [↑](#footnote-ref-24)
25. HRW 16.9.2015, s. 20, 25. [↑](#footnote-ref-25)
26. HRW 16.9.2015, s. 36. [↑](#footnote-ref-26)
27. HRW 16.9.2015, s. 20. Ks. myös kartat raportin alkuosassa [numeroimaton sivu]. [↑](#footnote-ref-27)
28. Gambiassa oli raportin laatimisen aikaan kolme virallista vankilaa: Mile 2:n keskusvankila sekä Jeshwangin ja Janjanburehin vankilat. (UN HRC 16.3.2015, s. 9). [↑](#footnote-ref-28)
29. UN HRC 16.3.2015, s. 9. [↑](#footnote-ref-29)
30. UN HRC 16.3.2015, s. 6, 8, 10, 14. [↑](#footnote-ref-30)
31. HRW 16.9.2015, s. 16. [↑](#footnote-ref-31)
32. UN HRC 16.3.2015, s. 7. [↑](#footnote-ref-32)
33. UN HRC 11.5.2015; UN HRC 16.3.2015; HRW 16.9.2015. [↑](#footnote-ref-33)
34. Republic of the Gambia / Attorney General’s Chambers & Ministry of Justice 25.11.2021. Volume 13, s. 20–21; USDOS 6.3.2007. [↑](#footnote-ref-34)
35. USDOS 6.3.2007. [↑](#footnote-ref-35)
36. HRW 16.9.2015, s. 23. [↑](#footnote-ref-36)
37. Republic of the Gambia / Attorney General’s Chambers & Ministry of Justice 25.11.2021. Volume 13, s. 33. [↑](#footnote-ref-37)
38. HRW 16.9.2015, s. 23. [↑](#footnote-ref-38)
39. Myös entinen NIA:n jäsen mainitsi Ebou Lowen, Alieu Ceesayn (kirjoitusasulla Alieu Sesay), sekä lisäksi Musa Sawagen, jotka hän näki vangittuina (HRW 16.9.2015, s. 37). [↑](#footnote-ref-39)
40. UN HRC 11.5.2015, s. 15. [↑](#footnote-ref-40)
41. HRW 16.9.2015, s. 24. [↑](#footnote-ref-41)
42. Republic of the Gambia / Attorney General’s Chambers & Ministry of Justice 25.11.2021. Volume 8, s. 45–46. [↑](#footnote-ref-42)
43. Republic of the Gambia / Attorney General’s Chambers & Ministry of Justice 25.11.2021. Volume 8, s. 55. [↑](#footnote-ref-43)
44. Republic of the Gambia / Attorney General’s Chambers & Ministry of Justice 25.11.2021. Volume 13, s. 23–36, 40–50, 76–77, 84–88. [↑](#footnote-ref-44)
45. UN HRC 11.5.2015, s. 14–15. Ks. myös HRW 16.9.2015, s. 26. [↑](#footnote-ref-45)
46. HRW 16.9.2015, s. 26. [↑](#footnote-ref-46)
47. HRW 16.9.2015, s. 35, 41–42, 58. [↑](#footnote-ref-47)
48. USDOS 6.3.2007. [↑](#footnote-ref-48)
49. USDOS 11.3.2008. [↑](#footnote-ref-49)
50. Republic of the Gambia / Attorney General’s Chambers & Ministry of Justice 25.11.2021. Volume 13, s. 54–60, 88. [↑](#footnote-ref-50)
51. Republic of the Gambia / Attorney General’s Chambers & Ministry of Justice 25.11.2021. Volume 13, s. 60–65. [↑](#footnote-ref-51)
52. USDOS 2009. [↑](#footnote-ref-52)
53. BBC / Naadi 13.7.2022. [↑](#footnote-ref-53)
54. Foroyaa / Jallow 30.4.2025. [↑](#footnote-ref-54)
55. The Point 17.2.2025. [↑](#footnote-ref-55)
56. Vuotta 2024 tarkastelevaa raporttia ei ole vielä julkaistu. [↑](#footnote-ref-56)
57. USDOS 23.4.2024, s. 10. [↑](#footnote-ref-57)
58. Amnesty International 2025. [↑](#footnote-ref-58)
59. The Point 11.3.2025. [↑](#footnote-ref-59)
60. Gambian Western Region -alueella on useita Foni -alkuisia piirikuntia (EASO (nyk. EUAA) 12/2017, s. 26–27 [taulukko]. [↑](#footnote-ref-60)
61. Hirondelle Foundation on sveitsiläinen säätiö, jonka Justice Info -nimisillä verkkosivuilla julkaistaan mm. sotarikoksiin, rikoksiin ihmisyyttä vastaan ym. liittyviä artikkeleja. Lisätietoja ks. <https://www.justiceinfo.net/en/about-us>. [↑](#footnote-ref-61)
62. Justice Info / Fondation Hirondelle / Sankanu 24.9.2024. [↑](#footnote-ref-62)
63. Justice Info / Fondation Hirondelle / Sankanu 17.5.2024. [↑](#footnote-ref-63)
64. The Point 17.2.2025. [↑](#footnote-ref-64)
65. Foroyaa / Jallow 30.4.2025. [↑](#footnote-ref-65)
66. The Point 3.3.2025. [↑](#footnote-ref-66)
67. Foroyaa / Jallow 30.4.2025. [↑](#footnote-ref-67)
68. BBC / Naadi & Muia 16.4.2025. [↑](#footnote-ref-68)
69. HRW 28.11.2023. [↑](#footnote-ref-69)
70. Amnesty International 2025; HRW 15.5.2024. [↑](#footnote-ref-70)
71. Käyty läpi mm. Amnesty Internationalin, Freedom Housen ja USDOS:in uusimmat ihmisoikeusraportit, AllAfrica ja Factiva -uutistietokannat sekä gambialaiset The Standard ja The Point -lehdet. HRW ei julkaise Gambiasta vuosiraporttia. [↑](#footnote-ref-71)
72. HRW 16.9.2015, s. 2, 18–19. [↑](#footnote-ref-72)
73. USDOS 20.3.2023, s. 2; USDOS 12.4.2022, s. 2–3. [↑](#footnote-ref-73)
74. USDOS 23.4.2024, s. 2. [↑](#footnote-ref-74)
75. The Point 11.3.2025. [↑](#footnote-ref-75)
76. NHRC 1/2025, s. 6–7 [numeroimaton]. [↑](#footnote-ref-76)
77. Bertelsmann Stiftung 2024, s. 2. [↑](#footnote-ref-77)
78. Bertelsmann Stiftung 2024, s. 5. [↑](#footnote-ref-78)
79. (EASO (nyk. EUAA) 12/2017, s. 40. Alkuperäislähde, joka on maksumuurin takana: Hultin, Niklas, et al.13.3.2017. ”Autocracy, Migration, and the Gambia’s ‘unprecedented’ 2016 Election, African Affairs*”,* vol. 116. no. 463 s. 324. <https://academic.oup.com/afraf/article-abstract/116/463/321/3067738/Autocracy-migration-and-The-Gambia-s-unprecedented?redirectedFrom=fulltext>. [↑](#footnote-ref-79)
80. The Standard / Ceesay 22.1.2020. [↑](#footnote-ref-80)
81. CIA 10.6.2025. [↑](#footnote-ref-81)
82. Bertelsmann Stiftung 2024, s. 33–34. [↑](#footnote-ref-82)
83. Bertelsmann Stiftung 2024, s. 5, 9. [↑](#footnote-ref-83)
84. Justice Info / Fondation Hirondelle / Sankanu 24.9.2024. [↑](#footnote-ref-84)
85. The Voice 9.12.2022. [↑](#footnote-ref-85)
86. USDOS 23.4.2024, s. 14; USDOS 20.3.2023, s. 10. [↑](#footnote-ref-86)
87. USDOS 20.3.2023, s. 10. [↑](#footnote-ref-87)
88. USDOS 23.4.2024, s. 14. [↑](#footnote-ref-88)